CELEX: 62017CA0566
Language: lv
Date: 2019-05-08 00:00:00
Title: Lieta C-566/17: Tiesas (otrā palāta) 2019. gada 8. maija spriedums (Wojewódzki Sąd Administracyjny we Wrocławiu (Polija) lūgums sniegt prejudiciālu nolēmumu) — Związek Gmin Zagłębia Miedziowego w Polkowicach/Szef Krajowej Administracji Skarbowej (Lūgums sniegt prejudiciālu nolēmumu — Kopēja pievienotās vērtības nodokļa (PVN) sistēma — Direktīva 2006/112/EK — 168. panta a) punkts — Priekšnodokļa atskaitīšana — PVN neitralitātes princips — Nodokļa maksātājs, kas vienlaikus veic saimniecisku darbību un darbību, kurai nav saimnieciska rakstura — Preces un pakalpojumi, kas iegādāti, lai tos izmantotu gan ar PVN apliekamiem darījumiem, gan ar PVN neapliekamiem darījumiem — Sadales kritēriju neesamība valsts tiesiskajā regulējumā — Princips, saskaņā ar kuru nodokļus var noteikt tikai ar likumu)

8.7.2019   
            
            
               LV
            
            
               Eiropas Savienības Oficiālais Vēstnesis
            
            
               C 230/6
            
         
      Tiesas (otrā palāta) 2019. gada 8. maija spriedums (Wojewódzki Sąd Administracyjny we Wrocławiu (Polija) lūgums sniegt prejudiciālu nolēmumu) — Związek Gmin Zagłębia Miedziowego w Polkowicach/Szef Krajowej Administracji Skarbowej
      (Lieta C-566/17) (1)
      
      (Lūgums sniegt prejudiciālu nolēmumu - Kopēja pievienotās vērtības nodokļa (PVN) sistēma - Direktīva 2006/112/EK - 168. panta a) punkts - Priekšnodokļa atskaitīšana - PVN neitralitātes princips - Nodokļa maksātājs, kas vienlaikus veic saimniecisku darbību un darbību, kurai nav saimnieciska rakstura - Preces un pakalpojumi, kas iegādāti, lai tos izmantotu gan ar PVN apliekamiem darījumiem, gan ar PVN neapliekamiem darījumiem - Sadales kritēriju neesamība valsts tiesiskajā regulējumā - Princips, saskaņā ar kuru nodokļus var noteikt tikai ar likumu)
      (2019/C 230/07)
      Tiesvedības valoda — poļu
      
         Iesniedzējtiesa
      
      
         Wojewódzki Sąd Administracyjny we Wrocławiu
      
      
         Pamatlietas puses
      
      
         Prasītāja: Związek Gmin Zagłębia Miedziowego w Polkowicach
      
         Atbildētājs: Szef Krajowej Administracji Skarbowej
      
         Rezolutīvā daļa
      
      Padomes Direktīvas 2006/112/EK (2006. gada 28. novembris) par kopējo pievienotās vērtības nodokļa sistēmu 168. panta a) punkts ir interpretējams tādējādi, ka tas nepieļauj valsts praksi, saskaņā ar kuru nodokļa maksātājam ir tiesības pilnā apjomā atskaitīt pievienotās vērtības nodokļa (PVN) priekšnodokli, kas samaksāts saistībā ar tādu preču un pakalpojumu iegādi, kuri tiek izmantoti gan nodokļa maksātāja saimnieciskajai darbībai, gan darbībai, kurai nav saimnieciska rakstura, tāpēc, ka piemērojamajā nodokļu tiesiskajā regulējumā nav paredzētas specifiskas normas par sadalīšanas kritērijiem un metodēm, kas ļautu nodokļa maksātājam noteikt šī PVN priekšnodokļa daļu, kura būtu uzskatāma par saistītu attiecīgi ar tā saimniecisko darbību un darbību, kurai nav saimnieciska rakstura.
      
         (1)  OV C 13, 15.1.2018.